
# Гөлсәрия БАСЫЙРОВА: «Минем көзем»

(ШИГЫРЬ)

Сезнең көзләр дә матурмы? Минем көзем – алтын сары.

Эзләремә яфрак ява, аз гына сагышлы бары.

Ул шундый да назлы сагыш, җырларыма күчә бара.

Җәйләремнән көзләремә әлләни дә түгел ара.

Түгел, түгел... тик нигәдер күңел бик тиз сизә моны.

Кошлар тавышына күчә шул арада көзләр моңы.

Сезнең көзләр дә матурмы? Минем көзем – алтын сары.

Яшәүнең кадере арта, юыла да сагышлары.


Следите за самым важным и интересным в Telegram-каналеТатмедиа

## Нет комментариев
Гөлсәрия БАСЫЙРОВА: «Минем көзем»